En 43-årig blev slået med knytnæveslag og med et jernrør under et hjemmerøveri på en adresse i Bindslev. Søndag blev en 18-årig mand fremstillet i grundlovsforhør for hjemmerøveriet. Politiet har nu anholdt yderligere tre lokale mænd  i sagen om røveriet, der karakteriseres af særlig grov karakter. Hjemmerøveriet fandt sted fredag. De anholdte er alle fra lokalområdet og i alderen 18-25 år. De fremstilles i grundlovsforhør klokken 12.00 mandag med krav om fængsling. Det fortæller vicepolitiinspektør Peter Skovbak fra Nordjyllands Politi. Politiet efterforsker stadig sagen, og det er derfor begrænset, hvad de kan give af detaljer endnu.

Referat:
Nordjyllands Politi har anholdt yderligere tre formodede gerningsmænd i sagen om et hjemmerøveri i Bindslev.